## Odluka o uvjetima pod kojima se smatra da je osiguranik uzdržavao člana obitelji i o uvjetima prestanka prava na mirovinu uslijed nastale promjene u imovnom stanju, odnosno prihodima, u godini 1995

### NN 47/1995 (12.7.1995.), Odluka o uvjetima pod kojima se smatra da je osiguranik uzdržavao člana obitelji i o uvjetima prestanka prava na mirovinu uslijed nastale promjene u imovnom stanju, odnosno prihodima, u godini 1995

# REPUBLIČKI FOND MIROVINSKO I INVALIDSKOG OSIGURANJA

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90. 21/92.) Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, sjednici održanoj 29. lipnja 1995., donosi

## ODLUKU

### O UVJETIMA POD KOJIMA SE SMATRA DA JE OSIGURANIK UZDRŽAVAO ČLANA OBITELJI I O UVJETIMA PRESTANKA PRAVA NA MIROVINU USLIJED NASTALE PROMJENE U IMOVNOM STANJU, ODNOSNO PRIHODIMA, U GODINI 1995.

1. U slučaju kada je stjecanje prava na obiteljsku mirovi uvjetovano
uzdržavanjem, smatrat će se da je član obitelji izdržavan:

- ako mu osnovica iz prihoda od poljoprivredne djelatni (katastarski
prihod) ne premašuje svotu od 732,92 kn godišnje;

- ako mu drugi stalni prihod ne premašuje svotu od 169, kn mjesečno;

- ako član obitelji, osim katastarskog prihoda ima i druge prihode,
katastarski prihod dijeli se sa 7,33, a mjesečna svota svih ostalih prihoda
sa 1,70 pa ako zbroj obaju količnika ne premašuje 100, smatra se da član
obitelji nema vlastitih prihoda dovoljnih za uzdržavanje.

2. Dio katastarskog prihoda od vlastitog poljoprivrednog imanja koji
otpada na člana obitelji za kojega se utvrđuje pravo na obiteljsku mirovinu,
izračunava se tako da se dijeli na sve članove poljoprivrednog kućanstva
koji žive na tome poljoprivrednom kućanstvu.

3. Ako član obitelji, za kojega se utvrđuje pravo na obiteljsku mirovinu,
živi i ostvaruje prihode na drugom poljoprivrednom kućanstvu, u vlastiti
prihod toga člana obitelji od poljoprivredne djelatnosti uračunat će se
razmjerni dio katastarskog prihoda od toga poljoprivrednog kućanstva.

Razmjerni dio katastarskog prihoda, koji u smislu stavka 1. ove točke
dolazi na člana obitelji za kojega se odreduje pravo na obiteljsku mirovinu,
izračunava se tako da se katastarski prihod njegova poljoprivrednog kućanstva
podijeli na sve članove toga poljoprivrednog kućanstva.

4. Smatrat će se da je osiguranik osigurao sredstva za uzdržavanje člana
obitelji koji je živio izvan njegova kućanstva ako mu je redovito davao
materijalna sredstva u prosječnoj vrijednosti od najmanje 203,67 kn mjesečno,
a drugi prihodi takvog člana obitelji ne premašuju visinu prihoda iz točke
I. ove odluke.

5. Smatrat će se da uzdržavanje nije prekinuto ni za vrijeme dok je
osiguranik, od kojega član obitelji izvodi svoje pravo na obiteljsku mirovinu,
bio privremeno spriječen da stvarno uzdržava člana obitelji, zbog objektivnih
okolnosti.

6. Ako kod korisnika obiteljske mirovine, kojemu je priznato pravo na
obiteljsku mirovinu na osnovi utvrđenog uzdržavanja u smislu ove odluke,
naknadno nastanu promjene u imovnom stanju, zbog kojih vlastiti prihodi
premašuju svote određene ovom odlukom, prestaje pravo na obiteljsku mirovinu
s prvim danom idućega mjeseca, nakon nastale promjene.

7. Ova odluka stupa na snagu idućega dana od dana objave u "Narodnim
novinama", a primjenjivat će se od 1. siječnja 1995.

Klasa: 141-13/95-01/2450

Ur. br. 343-99-01/95-2

Zagreb, 29. lipnja 1995.

Predsjednik Upravnog odbora Republičkog fonda mirovinskog i
invafidskog osiguranja individualnih poljoprivrednika Hrvatske

**dr. Stjepan Blažinkov**, v. r.

Odluka, NN 47/1995-983